לה קאנה

**לה קאנה** (בצרפתית ואנגלית: **Le Cannet**; באוקסיטנית: Lo Canet; באיטלקית: Canneto) היא קומונה (רשות מקומית) במחוז אלפ-מריטים שבדרום-מזרח צרפת, בפרובאנס-אלפ-קוט ד'אזור. תושביה נקראים קַנֵּטָנִים (Cannettans).

## היסטוריה
כבר בתקופות קדומות התיישבו רומאים באזור שבו שוכנת לה קאנה, לאחר שגירשו ממנו את תושבי המקום הקלטים-ליגורים. הרומאים השתקעו במקום, נטעו עצי זית וקראו לו בשם אוליבטום (Olivetum).

במאה ה־15 גייסו נזירים מאיי לרן (Îles de Lérins) משפחות מעמק אואנליה שבתחומי איטליה של ימינו, כדי להתיישב ולעבד את האדמות באזור. בשנת 1441 העניק המנזר קרקעות לסילבסטר קלווי (Sylvestre Calvy), שנחשב למייסד היישוב, לעיבוד חקלאי בשטחי קאנה. בין השנים 1441 ל־1500 הגיעו ליישוב 140 משפחות. הקרקע חולקה למקבצי חוות קטנות שהקיפו את האדמות שהוקצו. שמות משפחות רבות מאותן משפחות נקלטו לאורך הדורות, הם מהווים שמות של שכונות בלה קאנה: דני, ארדיסון, קלווי, אסקרה, גורין ואפי.

עד שנת 1778 נכללה לה קאנה בתחום השיפוט של עיריית קאן. באותה שנה הופרדה והוכרה כקומונה עצמאית. בימינו מתחברות לה קאנה וקאן לאזור עירוני רציף (מטרופולין), ומונות יחד יותר מ־100,000 תושבים.

## מקום
לה קאנה שוכנת מצפון לקאן, בריביירה הצרפתית, כ־2 קילומטרים מחוף הים התיכון. שתי הערים מהוות יחד מרחב עירוני רצוף (מטרופולין), ומונות יחד יותר מ־100,000 תושבים.

לה קאנה היא בירת הקנטון בו היא שוכנת, מצפון לחופים ולנמלים של קאן.

העיר מכונה גם "מדיירה של צרפת" – כינוי שניתן לה בשנת 1862 על ידי ד"ר פייטרה סנטה, לאחר שגילה את המקום בדרכו חזרה מהארכיפלג הפורטוגלי מדיירה.

מיקומה הגבוה מקנה לעיר תצפית פנורמית לעבר איי לרן ועד לרכס אסטרל.

בדומה לעיר רומא (ראו: שבע הגבעות של רומא העתיקה), גם בתחומה של לה קאנה מצויות שבע גבעות: פזו, קול, בוסקה, סרה קאפאו, קלוון, פונט-מארי וברגייר.

דרך רומית בשם, ויה אורליה (המשכה של ויה יוליה אוגוסטה), שעברה בין ארל לרומא, חצתה את הגבעות של לה קאנה, ושרידים ממנה עדיין נראים בשטח.

## אקלים
מיקומה הגאוגרפי, המוגן על ידי גבעות רבות המכוסות עצי אורן, מקנה לה מיקרו־אקלים ייחודי, המתאפיין ברמות נמוכות של לחות ושל קרח, אפילו בחודשי החורף. תכונות אלה הפכו את לה קנה לאזור מועדף במיוחד למגורים ולנופש בריביירה הצרפתית.

בשנת 2010 סווג האקלים של לה קאנה כאקלים ים־תיכוני מובהק, על פי מחקר של המרכז הלאומי למחקר מדעי של צרפת (CNRS), שהתבסס על סדרת נתונים בתקופה שבין השנים 1971–2000.

בשנת 2020 פרסם מטרו-פראנס (Météo-France) טיפולוגיה של האקלים בצרפת המטרופולינית, ולפיה מצויה הקומונה באזור האקלימי של ואר–אלפ-מריטים, המאופיין בגשמים עזים בסתיו ובחורף (כ־250 עד 300 מ"מ בסתיו), שמש מרובה בקיץ (שיעור הארה > 75%), חורפים מתונים (כ־8 מעלות צלזיוס) ומעט ערפל.

בתקופה שבין 1971 ל־2000, עמד ממוצע הטמפרטורה השנתי בלה קאנה על 15.6°C מעלות צלזיוס, עם טווח טמפרטורות שנתי של 14.7°C מעלות. ממוצע המשקעים השנתי הכולל עמד על 891 מ"מ, עם 6.4 ימי גשם בינואר ו־1.9 ימים בלבד ביולי.

בתקופה מאוחרת יותר, 1991–2020, נמדדה בתחנת המטאורולוגיה הקרובה ביותר של מטרו-פראנס, "קאן–מנדליו", השוכנת בקומונת קאן כ־3 קילומטרים בקו אווירי מלה קאנה, טמפרטורה שנתית ממוצעת של 15.5°C מעלות צלזיוס וממוצע משקעים שנתי של 881.2 מ"מ.

הטמפרטורה המרבית שנמדדה בתחנה זו הייתה 39.2°C מעלות צלזיוס, ב־19 ביולי 2023. הטמפרטורה המזערית שנמדדה הייתה 12°C מעלות צלזיוס מתחת לאפס, ב־9 בינואר 1985.

* מקור: donneespubliques.meteofrance.fr (נתונים מעודכנים ליום 6 בינואר 2024)

## אוכלוסייה




* קור: Ldh / EHESS / Cassini עד 1999; INSEE משנת 2006.




## תושבים ידועים
* ריצ'רד גליאנו (נולד ב-1950), נגן אקורדיון
* פייר בונאר, צייר

## ערים תאומות
לה קאנה קשורה ל:
* , בנידורם
* , קניגשטיין אים טאורוס
* , לפאייט (לואיזיאנה)
* , מג'ונה
* , וילה דו קונדה

## קישורים חיצוניים

* 
* 
* 
## הערות שוליים

*
קטגוריה:צרפת: ערי חוף
קטגוריה:פרובאנס-אלפ-קוט ד'אזור: ערים
קטגוריה:הים הליגורי: ערי נמל